**Съобщение**

В изпълнение на чл.8, ал.4 от *Наредбата за условията и реда за извършване на екологична оценка* (Наредбата за ЕО), във връзка с постъпила документация в Регионална инспекция по околната среда и водите – Враца (РИОСВ – Враца) за „Програма за енергийна ефективност на област Враца 2022-2030г.“, с възложител: Областна администрация - Враца, РИОСВ – Враца информира за следното:

**І. По отношение на изискванията на глава шеста от Закона за опазване на околната среда:**

 Програмата за енергийна ефективност на област Враца е разработена на основание чл. 12, ал. 2 от Закона за енергийната ефективност. Програмата е насочена към подобряване на енергийната ефективност при потреблението на енергия в обекти, държавна собственост, предоставени за управление на областния управител на област Враца и координиране и подпомагане дейността на органите на местно самоуправление в областта при изпълнение на задълженията им за енергийна ефективност при потреблението на енергия.

Програмата е в съответствие с целите, заложени в националните планове за действие по енергийна ефективност.

С цел наблюдението и контрола на изпълнението на програмата за енергийна ефективност са определени следните индикатори:

- бр. обновени жилищни сгради;

- бр. обследвани сгради;

- бр. обновени сгради – държавна и общинска собственост;

- бр. подменени осветителни тела с енергоспестяващи;

- извършени реконструкции на улично осветление;

- спестени горива – т/год.;

- подменени отоплителни инсталации;

- оптимизирани промишлени мощности;

- спестена ел. енергия – kWh/год.;

- въведени в експлоатация възобновяеми енергийни източници;

- спестени емисии т/год.;

Програмата за енергийна ефективност на област Враца 2022-2030г., определя рамка за бъдещо развитие на инвестиционни предложения по Приложение №1 към чл. 92, т.1 и Приложение №2 към чл. 93, ал.1, т. 1 и 2 от *Закона за опазване на околната среда* (ЗООС). В тази връзка програмата попада в обхвата на чл.2, ал.2, т.3 на *Наредбата за условията и реда за извършване на екологична оценка на планове и програми* (Наредбата за ЕО) и **подлежи на процедура по преценяване на необходимостта от извършване на Екологична оценка**.

 Съгласно чл. 84, ал.1 от ЗООС и чл. 4, т.2 от Наредбата за ЕО компетентен орган за произнасяне с решение е директорът на РИОСВ - Враца.

**ІІ. По отношение на изискванията на чл.31 от Закона за биологичното разнообразие (ЗБР):**

На територията на област Враца попадат 30 бр. защитени територии по смисъла на Закона за защитените територии /ЗЗТ/ и 18 бр. защитени зони съгласно Закона за биологичното разнообразие /ЗБР/.

Така заявената програма попада под разпоредбите на чл.2, ал.1, т.1 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което **подлежи на процедура по оценка за съвместимостта** с предмета и целите на опазване на защитените зони, по реда на чл.31, ал. 4, във връзка с ал. 1 от ЗБР, която се извършва чрез процедурата по преценяване необходимостта от извършване на ЕО.

При извършената проверка за допустимост съгласно чл. 37, ал. 2 във връзка с чл.12, ал. 2 и ал. 4 от Наредбата за ОС, се установи, че Програмата за енергийна ефективност на област Враца 2022-2030г. е допустима при съобразяване на произтичащите от нея планове, програми, проекти и инвестиционни предложения с:

 - режимите на защитените територии, определени със Закона за защитените територии, заповедите за обявяването им и влязъл в сила план за управление на ПП „Врачански Балкан“;

 - режимите на защитените зони, определени със заповедите по чл. 12, ал. 6 от ЗБР.

/отговорено на 01.02.2024г./